C 64/32
LV
Eiropas Savienības Oficiālais Vēstnesis
21.2.2023.
(13)
Arī Latvija 2022. gada 1. decembra vēstulē paziņoja par izmaiņām savā valsts kvotu iedales tabulā.
Sakarā ar siltuma bilances korekcijām iekārtas LV-206234 centralizētās siltumapgādes apakšiekārtas vēsturiskais darbības līmenis ir augstāks.
(14)
Nīderlande 2022. gada 8. marta, 2022. gada 23. marta, 2022. gada 16. jūnija, 2022. gada 14. oktobra un 2022. gada 24. oktobra vēstulēs paziņoja par izmaiņām savā valsts kvotu iedales tabulā.
Kāds iekārtas NL-366 siltuma apakšiekārtas siltuma avots tika kļūdaini uzskatīts par siltumu, kura gadījumā var pretendēt uz iedali.
Turklāt nekāda siltuma daļa saskaņā ar ziņoto netika ievadīta iekārtas NL-366 ūdeņraža apakšiekārtā.
Abas problēmas ir izlabotas.
Ir koriģēts vēsturiskais darbības līmenis, kas piemērojams iekārtas NL-54 siltuma apakšiekārtai ar statusu “oglekļa emisiju pārvirze”.
Ir koriģēts iekārtas NL-110 procesa emisiju apakšiekārtas vēsturiskais darbības līmenis.
Attiecībā uz iekārtas NL-205924 stirola apakšiekārtu ir izlabotas elektroenerģijas patēriņa un elektroenerģijas apmaiņas koeficienta kļūdas.
Ir izlabota arī iekārtas NL-205924 atlikumgāzu bilance un siltuma bilance.
Ir novērstas iekārtas NL-205926 procesa emisiju apakšiekārtas robežu un ar to saistīto aprēķinu nekonsekvences.
(15)
Rumānija 2022. gada 14. novembra vēstulē paziņoja par izmaiņām savā valsts kvotu iedales tabulā.
Sakarā ar siltuma bilances korekcijām iekārtas RO-207234 centralizētās siltumapgādes apakšiekārtas vēsturiskais darbības līmenis ir zemāks.
(16)
Arī Zviedrija 2022. gada 1. decembra vēstulē paziņoja par labojumiem savā valsts kvotu iedales tabulā.
Ir samazināts iekārtas SE-471 augstvērtīga nekrītota papīra apakšiekārtas vēsturiskais darbības līmenis.
Agrākie dati ietvēra nepārdoto produkciju, kas tika novadīta atpakaļ procesā.
Šī daļa no vēsturiskā darbības līmeņa ir atskaitīta.
Ir samazināts iekārtas SE-475 nekrītota un krītota kartona apakšiekārtu vēsturiskais darbības līmenis.
Agrākie dati ietvēra nepārdoto produkciju, kas tika novadīta atpakaļ procesā.
Šī daļa no vēsturiskā darbības līmeņa ir atskaitīta.
(17)
Paziņotās valsts kvotu iedales tabulas atbilst Direktīvai 2003/87/EK, Komisijas Deleģētajai regulai (ES) 2019/331 un Komisijas Lēmumam (ES) 2021/355,
IR NOLĒMUSI ŠĀDI.
Vienīgais pants Eiropas Savienības darījumu žurnāla centrālajam administratoram tiek dots norādījums Eiropas Savienības darījumu žurnālā ievadīt pielikumā norādītos labojumus Čehijas, Dānijas, Vācijas, Īrijas, Spānijas, Francijas, Itālijas, Latvijas, Ungārijas, Nīderlandes, Rumānijas un Zviedrijas valsts kvotu iedales tabulās ar galīgajiem ikgadējiem pagaidu bezmaksas emisijas kvotu iedales apjomiem 2021.–2025. gada periodam.
Briselē, 2022. gada 21. decembrī
Komisijas vārdā – priekšsēdētājas izpildvietnieks Frans TIMMERMANS